*«Азаматтарға арналған үкімет» Мемлекеттік корпорациясы» КЕ АҚ сіздің жолдаған сауалыңызды қарастырып, келесіні хабарлайды.*

«Ұлттық ақпараттық технологиялар» АҚ-ның мәліметіне сәйкес, 2018-2024 жылдар аралығында 9 406 446 азаматта жеке меншік үй тіркелген. Атап айтқанда, 2018 жылы – 1 115 837, 2019 жылы – 1 250 110, 2020 жылы – 1 155 226, 2021 жылы – 1 749 278, 2022 жылы – 1 560 344, 2023 жылы 1 354 298 тұрғында тіркелген. Ал 2024 жылы 1221353 тұрғынның жеке меншік үйі бар деп көрсетілген.

Екінші сауалыңызға сәйкес, 2018 бен 2024 жылдар аралығында 1 155 906 азаматта екі және одан да көп жеке меншік үйі тіркелген. Жылдармен нақты жазар болсақ, 2018 жылы – 101 800, 2019 жылы – 126 821, 2020 жылы – 124 506, 2021 жылы – 265 648, 2022 жылы – 215 798, 2023 жылы – 169 692, 2024 жылы 151 641 тұрғынында екі және одан да көп жеке меншік үйі тіркелген.

Мемлекеттік корпорацияда халық санының көрсеткіші бойынша мәлімет тіркелмейтіндіктен, көрсетілген жылдарда халықтың қанша пайызында жеке үйдің тіркелгендігі туралы ақпарат беру мүмкін емес екендігін ескертеміз.